Langrennslandslaget kom med Northug-stikk på Twitter
«Kan de som i høst sa herrelandslaget ikke er noe uten en viss kar, rekke opp hånden/ta seg en bolle/ . FOR ET LAG! #skinorge #langrenn», sto det i Twitter-meldingen til langrennslandslaget. Meldingen ble publisert like etter at Norge hadde tatt de fem første plassene på jaktstarten i Lillehammer. Petter Northug ble nummer 15. Langrennssjef Åge Skinstad bekrefter overfor VG at det er deres offisielle twitter-profil. Det var en person som er innleid av Skiforbundet som skrev Twitter-meldingen. Skinstad beklager tweeten. Les også: Sjekk hva som fikk Johaug & co. til å måpe da de så resultatlisten - Jeg er så kjempeglad jeg ikke er på Twitter. Sundby til VG.Northug har siden 24. november selv vært en del av langrennslandslaget. Det skal han være frem til midten av april. - Han som skrev den prøvde å hedre laginnsatsen. Det er en person som jobber litt for oss. Han følger med på tv-sendingene. Det ble klønete. Det er nå slettet. Og den ble slettet før noen rakk å reagere på den. Men intensjonen her var ikke dårlig, sier Skinstad til VG.- Det var overhodet ikke meningen å ramme Petter. Petter er en supermann som er tilbake i laget, sier Skinstad. - Hvor mange mennesker har tilgang til å melde på Twitter-kontoen til langrennslandslaget? - To personer. Jeg kunne hatt det, men jeg vil ikke ha det, svarer Skinstad. VG leser opp twitter-meldingen fra langrennslandslaget for minitour-vinner Martin Johnsrud Sundby. - Jeg er så kjempeglad jeg ikke er er på Twitter, sier Sundby til VG. Søndagens nummer to, Finn Hågen Krogh, tror dette tenner Petter Northug. - Vi vet hva Petter står for. Det har gått litt opp og ned. Men jeg tror han blir mer tent av å gå dårlig, sier Krogh til VG.Petter Northug gikk en meget god jaktstart søndag, han gikk ut som nummer 16 og gikk seg opp en plass. Northugs manager, Are Sørum Langås, har ikke sett twitter-meldingen fra langrennslandslaget. - Dette har jeg ingen kommentar til. Det viktigste for meg er at Petter og laget fungerer godt sammen, og de rapportene jeg har fått, så er det bra, sier Langås til VG. Petter Northug selv snakket med tv-kanalene NRK og TV2 i går, men hadde ikke noe å si til øvrige medier. Vi beklager på alle måter meldingen som i dag ble lagt ut av en freelancer. Den representerer absolutt ikke landslaget eller ledelsens syn. - Langrennslandslaget (@SkiNorge)07.12.14, 07:04
Rett etter at Martin Johnsrud Sundby (30) gikk inn til seier på minitouren i Lillehammer, la langrennslandslaget ut en melding på twitter med klar adresse til Petter Northug (28).